KIRJALLINEN KYSYMYS P-2359/00 esittäjä(t): Marialiese Flemming (PPE-DE) komissiolle. Temelinin ydinvoimala.



Virallinen lehti nro 103 E , 03/04/2001 s. 0132 - 0133



KIRJALLINEN KYSYMYS P-2359/00 esittäjä(t): Marialiese Flemming (PPE-DE) komissiolle (7. heinäkuuta 2000) Aihe: Temelinin ydinvoimala Onko komissio tietoinen, että: - Tekin ympäristöministeriö on todennut kolmessatoista Temelinin ydinvoimalan rakennustyöhanketta koskevassa menettelyssä, että ympäristövaikutusten arviointi (YVA) on jäänyt toteuttamatta ja että tämänhetkinen tila on lainvastainen? - Tekin ympäristöministeri Kuzvart vaatii puuttuvien YVA-menettelyiden toteuttamista? - Polttonesteen syöttäminen blokkiin 1 ja Temelinin ydinvoimalan aktivointi ennen edellä mainittujen YVA-menettelyiden lopullista päättymistä haittaisi oleellisesti YVA-menettelyiden tuloksia ja kyseenalaistaisi koko tämän tärkeän mekanismin? - Tekissä tai sen ulkopuolella ei ole tähän mennessä annettu Temelinin ydinvoimalan turvallisuusstandardeista yksityiskohtaisia tietoja, jotka kuitenkin ovat ydinvoimalan turvallisuuden tason arvioimisen edellytys? - Ydinvoimalan ennenaikainen aktivointi ennen ratkaisemattomien kysymysten selvittämistä voi merkitä suurempaa riskiä ja mahdollisesti taloudellisia vahinkoja? Onko komissio valmis: - pyytämään Tekin hallitusta huolehtimaan siitä, että sen naapurivaltioille myönnetään Temelinin ydinvoimalaa koskevan YVA-menettelyn yhteydessä kaikki Espoon yleissopimuksen mukaisesti niille kuuluvat oikeudet? - pyytämään Tekin hallitusta lisäksi varmistamaan, että Temelinin käytöstä vastaavat tahot ja kansallinen ydinvoimalaitosten valvonnasta vastaava viranomainen SUJB tiedottavat asiasta yksityiskohtaisesti Tekissä ja sen ulkopuolella muun muassa siksi, että asiantuntijat voivat näiden tietojen perusteella tarkastaa Temelinin turvallisuuden tason? - pyytämään Tekin tasavallan parlamenttia ratifioimaan pian Espoon yleissopimuksen, jotta Tekin naapurivaltioiden kansalaisten oikeudet voidaan taata Temelinin ydinvoimalaa koskevan YVA-menettelyn yhteydessä? Günter Verheugenin komission puolesta antama vastaus (1. elokuuta 2000) Komissio seuraa Tekissä käytävää Temelinin ydinvoimalaa koskevaa poliittista ja oikeudellista keskustelua ja Tekin nykyisen lainsäädännön soveltamista ympäristövaikutusten arviointiin. Temelinin ydinvoimalan turvallisuuden tason arvioiminen on yksinomaan Tekin kansallisten ydinturvallisuuden sääntelyviranomaisten tehtävä. Kansallisessa lainsäädännössä säännellään osallistumista ympäristövaikutusten arviointimenettelyihin. Vastuu ydinturvallisuudesta on voimalan käytöstä vastaavalla taholla ja kansallisilla sääntelyviranomaisilla, mutta taloudellinen vastuu on ainoastaan voimalan käytöstä vastaavalla taholla. Komissio on määritellyt ympäristövaikutusten arviointia koskevan yhteisön säännöstön saattamisen osaksi kansallista lainsäädäntöä Tekin liittymiskumppanuuden lyhyen aikavälin tavoitteeksi. Tekki ei ole tähän mennessä ratifioinut Espoon yleissopimusta valtioiden rajat ylittävien ympäristövaikutusten arvioinnista. Komissio antaa selostuksen Tekin edistymisestä yhteisön säännöstön saattamisessa osaksi kansallista lainsäädäntöä seuraavassa edistymistä kuvaavassa kertomuksessaan. Komissio kehottaa edelleen Tekkiä toteuttamaan toimia yhteisön säännöstön noudattamiseksi liittymiseen mennessä.